recursal/SuperWikiNEXT-32B huggingface dataset:
Ο **Φλάβιος Ανθέμιος Ισίδωρος** (άκμασε το 410–436) ήταν πολιτικός της Ανατολικής Ρωμαϊκής Αυτοκρατορίας, εκ μητρός θείος του δυτικού Αυτοκράτορα Ανθέμιου.

Βιογραφία
---------

Ένας ντόπιος Αιγύπτιος, ο Ισίδωρος, το όνομα με το οποίο είναι γνωστός σχεδόν σε όλες τις πηγές, ήταν γιος του Ανθεμίου, του πραιτοριανού έπαρχου της Ανατολής το 405–414, του υπάτου του 405 και παππού του αυτοκράτορα Ανθέμιου. Ο Ισίδωρος ήταν θείος του Αυτοκράτορα από τη μητέρα του. Ο Ανθέμιος Ισίδωρος Θεόφιλος, κυβερνήτης (praeses) της Αρκαδίας Αιγύπτου το 434, ήταν πιθανότατα γιος του.

Σε αόριστο χρονικό διάστημα μεταξύ 405 και 410, ήταν ανθύπατος της Ασίας, όπως μαρτυρούν επιγραφές που βρέθηκαν στην Ύπαιπα της Λυδίας. Μεταξύ 4 Σεπτεμβρίου 410 και 29 Οκτωβρίου 412 ήταν *έπαρχος της πόλης (praefectus urbi)* της Κωνσταντινούπολης. Υπό αυτή την ιδιότητα έλαβε ορισμένους νόμους, που σώζονται στον Θεοδοσιανό Κώδικα και στον Κώδικα του Ιουστινιανού, στους οποίους περιλαμβανόταν ένας που τον διέταζε να ολοκληρώσει τα Λουτρά του Ονωρίου και να κτίσει μία στοά μπροστά από το κτίριο.  Κέρδισε αναμφίβολα και τα δύο αξιώματα λόγω της επιρροής τού πατέρα του, ο οποίος, ως πραιτοριανός έπαρχος της Ανατολής, είχε την πραγματική εξουσία.

Αφού υπηρέτησε ως πραιτοριανός έπαρχος του Ιλλυρικού (22 Απριλίου έως 10 Οκτωβρίου 424),  ο ίδιος ο Ισίδωρος διορίστηκε στην ισχυρή θέση του πραιτωριανού έπαρχου της Ανατολής (29 Ιανουαρίου 435-4 Αυγούστου 436). Παρείχε προμήθειες στην πόλη της Εφέσου κατά τη διάρκεια ενός λιμού. Η πόλη τον ευχαρίστησε σε μία επιγραφή. Ως πραιτοριανός έπαρχος, έλαβε δύο επιστολές από τον Ισίδωρο τον Πηλουσιώτη. Το 436 ο Ισίδωρος διορίστηκε ύπατ*ος*, μαζί με τον Συγκλητικό.

Ο Ισίδωρος απεβίωσε πριν από το 446/447.

Σημειώσεις
----------

1. ↑  *Theodosian Code*, viii.17.2a and 17.3a, *Justinian Code*, i.19.6a, all promulgated in Constantinople on 4 September 410; *Theodosian Code*, xv.1.50a, given in Constantinople on 29 October 412.
2. ↑  *Theodosian Code*, xv.5.4 and xi.1.33.

Βιβλιογραφία
------------

* Arnold Hugh Martin Jones, John Robert Martindale, John Morris, "Fl. Anthemius Isidorus 9", *The Prosopography of the Later Roman Empire*, Cambridge University Press, 1971,(ISBN 0-521-20159-4), σελ. 631–633.
Ο **Αριστοτέλης Φοντριέρ** ήταν προσωπικότητα της γαλλικής και της ελληνορθόδοξης κοινότητας της πόλης της Σμύρνης, κατά τη διάρκεια του 19ου αιώνα.

Βιογραφία
---------

Γόνος γαλλικής καταγωγής οικογένειας, εγκατεστημένης στο νησί της Νάξου κατά τη διάρκεια του 18ου αιώνα και στη Σμύρνη κατά τις απαρχές του 19ου αιώνα, ο Φοντριέρ ήταν εκ των πρώτων μελών της οικογένειας, ύστερα από αριθμό γενεών, που είχε γνώση της γαλλικής γλώσσας, καθώς οι πρόγονοί του είχαν εξελληνισθεί πλήρως, τόσο ως προς το θρήσκευμα, ασπαζόμενοι την Ορθοδοξία, όσο και ως προς την γλώσσα, μέσω επαναλαμβανόμενων γάμων με ελληνικής καταγωγής υπηκόους της Οθωμανικής Αυτοκρατορίας.

Στη Σμύρνη ο Φοντριέρ ανέπτυξε σημαντικό κοινωνικό έργο εντός της γαλλικής και της ελληνικής κοινότητας, διευκολυμένος από την άριστη γνώση και των δύο γλωσσών. Εντός του συγκεκριμένου πλαισίου, συνέγραψε αριθμό άρθρων με αντικείμενο ευρύτερη θεματολογία της Σμύρνης, καθώς και της Μικράς Ασίας, χρησιμοποιώντας, παράλληλα, τα γαλλικά και τα ελληνικά.

Η εξέχουσα θέση την οποία κατείχε ο Φοντριέρ εντός της γαλλικής κοινότητας της Σμύρνης του επέτρεψε να συμβάλλει σημαντικά στην περαιτέρω ανάπτυξή της, καθώς το 1888 πρότεινε, ενώπιον του Γάλλου προξένου της πόλης, την ανέγερση αρτοποιείου το οποίο θα χρησιμοποιούσε τον πλέον σύγχρονο διαθέσιμο εξοπλισμό, ενώ, παράλληλα, υπήρξε μέλος του διοικητικού συμβουλίου του τοπικού παραρτήματος της Alliance française, γαλλικού εκπαιδευτικού οργανισμού με απώτερο σκοπό την περαιτέρω διάδοση της γαλλικής γλώσσας ανά τον κόσμο.

Παράλληλα, ανέπτυξε έντονη κοινωνική δράση εντός της ελληνορθόδοξης κοινότητας της Σμύρνης, μέσω της ενεργούς συμμετοχής του σε αριθμό οργανισμών και ιδρυμάτων υπαγόμενων, έμμεσα ή άμεσα, στην τελευταία. Μεταξύ του 1872 και του 1875, ο Φοντριέρ διετέλεσε έφορος της Ευαγγελικής Σχολής Σμύρνης, σχολής στην οποία είχε φοιτήσει τόσο ο ίδιος όσο και αριθμός μελών της οικογένειάς του κατά το παρελθόν, ενώ, παράλληλα, συνεισέφερε οικονομικά στην ανέγερση της βιβλιοθήκης, καθώς και του μουσείου, του συγκεκριμένου εκπαιδευτικού ιδρύματος. Το 1882, διετέλεσε μέλος του διοικητικού συμβουλίου του Ελληνικού Παρθεναγωγείου Σμύρνης, ενώ, παράλληλα, αναφέρεται ως εκ των ιδρυτών και χρηματοδοτών της Φιλεκπαιδευτικής Εταιρείας Σμύρνης. Το 1890, αναφέρεται ως εκ των δημογερόντων της ελληνορθόδοξης κοινότητας της Σμύρνης, αξίωμα υπό το οποίο και συμμετείχε σε διαπραγματεύσεις με τις οθωμανικές αρχές με αντικείμενο το ζήτημα των προνομίων των ηγετών των ελληνορθόδοξων κοινοτήτων ανά την επικράτεια ως προς τα ληξιαρχεία, τα οποία και τελούσαν υπό την απειλή περιορισμού τους.

Παραπομπές
----------

1. 1 2 3 4 5 6 7 8 9  Σμυρνέλη 2002.

Πηγές
-----

* Σμυρνέλη, Μαρία - Καρμέν (28 Ιουνίου 2002). «Φοντριέρ Αριστοτέλης». *Εγκυκλοπαίδεια Μείζονος Ελληνισμού - Μικρά Ασία*. Ίδρυμα Μείζονος Ελληνισμού. Ανακτήθηκε στις 28 Αυγούστου 2023.


|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ιστορία
* Πύλη:Πολιτική
* Πύλη:Γαλλία
* Πύλη:Ελλάδα
* Πύλη:Τουρκία
 |

 |
**Πυκνότητα πληθυσμού** ονομάζεται η ποσότητα ενός πληθυσμού ανά μονάδα επιφάνειας ή όγκου. Χρησιμοποιείται ευρέως στην καταμέτρηση ζώντων βιολογικών οργανισμών.

Βιολογία
--------

Η πυκνότητα ενός πληθυσμού αποτελεί ένα συνηθισμένο δείκτη στη βιολογία, ο οποίος προτιμάται συχνά έναντι της απόλυτης τιμής του αριθμού ενός πληθυσμού. Μικρές τιμές στην πυκνότητα ενός πληθυσμού συνδέονται άμεσα με κίνδυνο εξαφάνισης ενός είδους, ειδικά αν οδηγούν συγχρόνως και σε μείωση του δείκτη γεννητικότητας. Παραδείγματα αυτού του φαινομένου, γνωστό ως φαινόμενο *Alee*, περιλαμβάνουν:

* Αύξηση της δυσκολίας εύρεσης συντρόφου για αναπαραγωγή σε περιοχές χαμηλής πυκνότητας πληθυσμού.
* Αύξηση του ποσοστού αιμομιξίας ανάμεσα στα μέλη πληθυσμού χαμηλής πυκνότητας.
* Αύξηση της ευαισθησίας ενός πληθυσμού χαμηλής πυκνότητας σε γεγονότα φυσικών ή μη καταστροφών.

Διαφορετικά βιολογικά είδη χαρακτηρίζονται από διαφορετικές αναμενόμενες πυκνότητες πληθυσμού, οι οποίες πολλές φορές εξαρτώνται από τα ιδιαίτερα χαρακτηριστικά των οργανισμών.

Πυκνότητες ανθρώπινου πληθυσμού
-------------------------------

Παγκόσμιος χάρτης της πυκνότητας πληθυσμού (1994)
Στις ανθρώπινες κοινωνίες, η πυκνότητα πληθυσμού ορίζεται ως ο αριθμός των ανθρώπων ανά μονάδα επιφάνειας (συνήθως ανά τετραγωνικό χιλιόμετρο) και κατά περίσταση αναφέρεται στα γεωγραφικά όρια μιας πόλης, μιας χώρας ή ακόμη και ολόκληρης της γης. 

Ο παγκόσμιος πληθυσμός των περίπου 6.5 δισεκατομμυρίων ανθρώπων, αντιστοιχεί σε μία πυκνότητα 43 ανά τετραγωνικό χιλιόμετρο, λαμβάνοντας υπόψη ως έκταση της Γης τα 150 εκατομμύρια τετραγωνικά χιλιομέτρα, που αντιστοιχούν στην συνολικά έκταση του πλανήτη χωρίς να συνυπολογίζεται το τμήμα των θαλασσσών. Το 74% του πληθυσμού της γης κατοικεί στο 5% της επιφάνειάς της. Αρκετοί υποστηρίζουν πως υπάρχει ένα μέγιστο επιτρεπόμενο όριο της παγκόσμιας πυκνότητας πληθυσμού. 

Οι γεωγραφικές περιοχές με τον μεγαλύτερο δείκτη πυκνότητας πληθυσμού είναι:

* Μακάου (18.182 κάτοικοι/χλμ2)
* Μονακό (16.329 κάτοικοι/χλμ2)
* Σιγκαπούρη (6.751 κάτοικοι/χλμ2)
* Χονγκ Κονγκ (6.688 κάτοικοι/χλμ2)
* Γιβραλτάρ (4.270 κάτοικοι/χλμ2)

Οι περισσότερες πόλεις με υψηλό δείκτη πυκνότητας πληθυσμού βρίσκονται στην βόρεια και ανατολική Ασία. Σε ό,τι αφορά τις πόλεις, η πυκνότητα του πληθυσμού μπορεί να διαφέρει σημαντικά, ανάλογα με το αν η μέτρηση περιλαμβάνει τα προάστια μιας πόλης, που είναι κατά κανόνα πολύ περισσότερο αραιοκατοικημένα.

Δείτε επίσης
------------

* Κατάλογος χωρών κατά πυκνότητα πληθυσμού

Εξωτερικοί σύνδεσμοι
--------------------

* Χάρτης πυκνότητας πληθυσμού
* Πυκνότητα πληθυσμού και δείκτης αστικοποίησης

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85104918
* GND: 4006291-0
* BNF: cb11970929h (data)
* NKC: ph844305
* BNE: XX5278801

 |

 |
Γυναίκα με μαυρισμένο μάτι
Το **αμβλύ τραύμα**, γνωστό και ως **τραύμα αμβλείας δύναμης** ή **μη διεισδυτικό τραύμα**, είναι σωματικό τραύμα που συμβαίνει συχνά σε συγκρούσεις οδικής κυκλοφορίας, άμεσα χτυπήματα, ατυχήματα στο σπίτι ή στην εργασία, εγκληματικές επιθέσεις και τραυματισμούς κατά τη διάρκεια αθλημάτων.  Αντιπαραβάλλεται με το διεισδυτικό τραύμα που συμβαίνει όταν ένα αντικείμενο διαπερνά το δέρμα και εισέρχεται σε έναν ιστό του σώματος, δημιουργώντας ανοιχτή πληγή και μώλωπες. 

Το αμβλύ τραύμα μπορεί να προκαλέσει μελανιές, εκδορές, ρήξεις οργάνων, εσωτερικές αιμορραγίες, κατάγματα οστών, καθώς και θάνατο. 

Παγκοσμίως αντιπροσωπεύει συχνά μια σημαντική αιτία αναπηρίας και θανάτου σε άτομα κάτω των 35 ετών.

Αναφορές
--------

1. ↑  Simon, Leslie V.; Lopez, Richard A.; King, Kevin C. (2020). «Blunt Force Trauma». *StatPearls* (StatPearls Publishing). PMID 29262209.. Ανακτήθηκε στις 1 January 2021.
2. ↑  Cimino-Fiallos, Nicole (28 Μαΐου 2020). «Hard Hits: Blunt Force Trauma». *login.medscape.com*. Medscape. Αρχειοθετήθηκε από το πρωτότυπο στις 24 Σεπτεμβρίου 2017. Ανακτήθηκε στις 1 Ιανουαρίου 2021.
3. ↑  Shkrum, Michael J.· Ramsay, David A. (6 Νοεμβρίου 2007). «8. Blunt trauma: with reference to planes, trains and automobiles». *Forensic Pathology of Trauma* (στα Αγγλικά). Springer Science & Business Media. σελ. 406. ISBN 978-1-58829-458-6.
Ο **Μπάρνιμ Ζ΄**, γερμαν. Barnim VII (1390 - 22 Σεπτεμβρίου 1450) από τον Οίκο των Γκρίφφινς ήταν δούκας της Πομερανίας-Βόλγκαστ.

Βιογραφία
---------

Ήταν ο πρωτότοκος γιος τού Μπάρνιμ ΣΤ΄ δούκα της Πομερανίας-Βόλγκαστ και της Βερόνικα των Χοεντσόλερν, κόρης τού Φρειδερίκου Ε΄ μπουργκράβου της Νυρεμβέργης.

Το 1405 απεβίωσε ο πατέρας του και το 1415 ο θείος του Βάρτισλαβ Η΄ δούκας της Πομερανίας-Βόλγκαστ (μικρότερος αδελφός τού Μπάρνιμ ΣΤ΄). Τον διαδέχθηκε με τον μικρότερο αδελφό του Βάρτισλαβ Θ΄ και τον γιο τού Βάρτισλαβ Η΄, τον Μπάρνιμ Η΄. Το 1425 διαίρεσαν την Πομερανία-Βόλγκαστ: ο Μπάρνιμ Ζ΄ έλαβε το Ντεμμίν, ο Βάρτισλαβ Θ΄ το κυρίως Βόλγκαστ και ο Μπάρνιμ Η΄ το Μπαρτ.

Βοήθησε τον αδελφό του εναντίον τού Βρανδεμβούργου. Το 1450 απεβίωσε και το επόμενο έτος απεβίωσε και ο εξάδελφός του Μπάρνιμ Η΄, έτσι ο Βάρτισλαβ Θ΄ έμεινε κύριος όλου τού Βόλγκαστ.

Πηγές
-----

* Adolf hackers Mann (1875), "Barnsley VII and VIII Barnim", Allgemeine Deutsche Biographie (ADB) (in German), 2, Leipzig: Duncker & Humblot, p. 79

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 81682588
* GND: 137500092

 |

 |
Το εσωτερικό του σπηλαίου
Το **Σπήλαιο της Μιλάτου** βρίσκεται στο χωριό Μίλατος του Νομό Λασιθίου στην Κρήτη.

Εδώ, το 1823, σφαγιάσθηκαν 2.000 γυναικόπαιδα από το στρατό του Χασάν Πασά, μετά από πολυήμερη πολιορκία. Σε ανάμνηση αυτής της θυσίας τοποθετήθηκε εγχάρακτη επιγραφή στην είσοδο του σπηλαίου και στο εσωτερικό του χτίστηκε εκκλησάκι και οστεοφυλάκιο.

Το Σπήλαιο της Μιλάτου είναι ανοικτό για τους επισκέπτες. Αποτελείται από πολλές μικρές αίθουσες σε διαφορετικά επίπεδα και είναι πολύ εύκολο να εξερευνηθεί. Για κάποιον που θα θελήσει να δει στις πιο σκοτεινές του γωνιές, ένας φακός είναι απαραίτητος.

Εξωτερικοί σύνδεσμοι
--------------------

* ShowCaves.gr: Σπήλαιο Μιλάτου[*νεκρός σύνδεσμος*]
Διαδρομές μετανάστευσης  οδικώς  αεροπορικώς
**Τα επεισόδια στα σύνορα μεταξύ Λευκορωσίας και Ευρωπαϊκής Ένωσης** σημειώθηκαν όταν από τον Ιούλιο του 2021 ολοένα αυξανόμενο πλήθος μεταναστών από τη Ασία και την Αφρική περνώντας μέσα από τη Λευκορωσία συνέρρεαν στα σύνορα της Ευρωπαϊκής Ένωσης, δηλαδή στα σύνορα της Λιθουανίας, της Λετονίας και της Πολωνίας με τελικό προορισμό, κυρίως τη Γερμανία. Οι τρεις χώρες έχουν κηρύξει κατάσταση έκτακτης ανάγκης στα σύνορά του με τη Λευκορωσία.

Η νοητή διαδρομή μέσω της εθνικής επικράτειας της Λευκορωσίας προς την Ευρωπαϊκή Ένωση περιγράφεται με τον όρο *«Λευκορωσικό Μονοπάτι»*.

Σύμφωνα με παρατηρητές, η κυβέρνηση Λουκασένκο προσπαθεί με αυτό το τρόπο να *εξαναγκάσει* την Ευρωπαϊκή Ένωση να άρει τις κυρώσεις που επιβλήθηκαν στη χώρα την περίοδο των διαδηλώσεων στη Λευκορωσία. Ο Γερμανός Υπουργός Εξωτερικών Χάικο Μάας πιστεύει ότι πρόκειται για μια μορφή υβριδικής απειλής και κρατικά οργανωμένη ή τουλάχιστον υποστηριζόμενη δραστηριότητα από την κυβέρνηση της Λευκορωσίας, ενώ αποκάλεσε τον Πρόεδρο Λουκασένκο «αρχηγό κρατικού κυκλώματος λαθρεμπόρων».

Παραπομπές
----------

1. ↑  «Lukaschenko gegen die EU - Wie Belarus Geflüchtete als Druckmittel einsetzt». 10 Νοεμβρίου 2021.. Ανακτήθηκε στις 10 Νοεμβρίου 2021.
2. ↑  «Πρόσφυγες μέσω Λευκορωσίας στη Γερμανί». *Deutsche Welle*. 23 Οκτωβρίου 2021. Ανακτήθηκε στις 17 Νοεμβρίου 2021.
3. ↑  «Maas nennt Lukaschenko „Chef eines staatlichen Schleuserrings"». *Der Tagesspiegel*. 18 Οκτωβρίου 2021. Ανακτήθηκε στις 17 Νοεμβρίου 2021.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Επεισόδια στα Ευρωπαϊκά σύνορα το 2021** |
Αναποτελεσματική κατώτατη τιμή που βρίσκεται κάτω από την τιμή ισορροπίας.
Ένα αποτελεσματικό, δεσμευτικό κατώτατο όριο τιμών, που προκαλεί πλεόνασμα (η προσφορά υπερβαίνει τη ζήτηση).
Το **κατώτατο όριο τιμής** είναι η χαμηλότερη νόμιμη τιμή που μπορεί να πληρωθεί για ένα προϊόν, αγαθό, εμπόρευμα ή υπηρεσία. Ένα κατώτατο όριο τιμής πρέπει να είναι υψηλότερο από την τιμή ισορροπίας για να είναι αποτελεσματικό. Η τιμή ισορροπίας είναι η τιμή στην οποία η προσφορά και η ζήτηση εξισορροπούνται και ελλείψει εξωτερικών επιρροών οι τιμές (ισορροπίας) των οικονομικών μεταβλητών δεν θα αλλάξουν, που συχνά περιγράφεται ως το σημείο στο οποίο η ζητούμενη ποσότητα και η προσφερόμενη ποσότητα είναι ίσες (σε μια απόλυτα ανταγωνιστική αγορά). Οι κυβερνήσεις συνήθως χρησιμοποιούν την κατώτατη τιμή για να εμποδίσουν ορισμένες τιμές να διολισθίσουν σε πολύ χαμηλά επίπεδα. 

Ένα παράδειγμα κατώτατου ορίου τιμής αποτελεί η νομοθεσία για τον κατώτατο μισθό. Ένα άλλο παράδειγμα είναι η τιμή περέμβασης ή ασφάλειας των γεωργικών προϊόντων για να προστατευθεί το εισόδημα των αγροτών. Οι τιμές των γεωργικών εκμεταλλεύσεων και επομένως τα γεωργικά εισοδήματα παρουσιάζουν διακυμάνσεις, μερικές φορές μεγάλες. Έτσι, ακόμη κι αν, κατά μέσο όρο, τα αγροτικά εισοδήματα είναι επαρκή, μερικά χρόνια μπορεί να είναι αρκετά χαμηλά. Ο σκοπός της τιμής ασφάλειας είναι να αποτραπούν αυτές οι διακυμάνσεις.

Ενώ κατώτατα όρια τιμών επιβάλλονται συχνά από τις κυβερνήσεις, υπάρχουν επίσης κατώτατα όρια τιμών που εφαρμόζονται από μη κυβερνητικούς οργανισμούς όπως εταιρείες, όπως η πρακτική της διατήρησης των τιμών μεταπώλησης. Με τη διατήρηση της τιμής μεταπώλησης, ένας κατασκευαστής και οι διανομείς του συμφωνούν ότι οι διανομείς θα πουλήσουν το προϊόν του κατασκευαστή σε συγκεκριμένες τιμές (διατήρηση τιμής μεταπώλησης), σε ή πάνω από ένα κατώτατο όριο τιμής (διατήρηση ελάχιστης τιμής μεταπώλησης) ή σε ή κάτω από ένα ανώτατο όριο τιμής (διατήρηση μέγιστης τιμής μεταπώλησης).

Η επιβόλη των κατώτατων τιμών πρέπει να γίνεται σε έκτακτες και ειδικές περιπτώσεις, και κυρίως σε αγαθά πρώτης ανάγκης. Οι χώρες με υψηλό εισόδημα, όπως οι Ηνωμένες Πολιτειες, η Ευρώπη και η Ιαπωνία, εκτιμάται ότι ξοδεύουν περίπου 1 δισεκατομμύριο δολάρια την ημέρα για την υποστήριξη των αγροτών τους. Εάν οι κυβερνήσεις είναι πρόθυμες να αγοράσουν την πλεονάζουσα προσφορά (ή να παράσχoυν πληρωμές σε άλλους για να την αγοράσουν), τότε οι αγρότες θα επωφεληθούν από το κατώτατο όριο τιμών, αλλά οι φορολογούμενοι και οι καταναλωτές τροφίμων θα πληρώσουν το κόστος.

Παραπομπές
----------

1. 1 2 3 4 5  OpenStax (2016) (στα en-ca). *3.4 Price Ceilings and Price Floors*. Αρχειοθετήθηκε από το πρωτότυπο στις 2022-03-13.. Ανακτήθηκε στις 2022-03-13.
2. 1 2 3  «Ο ΠΡΟΣΔΙΟΡΙΣΜΟΣ TΩN ΤΙΜΩΝ». *ebooks.edu.gr*. Ανακτήθηκε στις 13 Μαρτίου 2022.
Συντεταγμένες: 38°45′N 21°00′E﻿ / ﻿38.750°N 21.000°E﻿ / 38.750; 21.000

Τα **Ακαρνανικά όρη** είναι οροσειρά της Δυτικής Ελλάδας. Καταλαμβάνουν την περιοχή της Ακαρνανίας και έχουν μέγιστο υψόμετρο 1.589 μ.

Περιβάλλον
----------

### Χλωρίδα

Σε χαμηλό υψόμετρο φυτρώνουν βελανιδιές και σε ψηλότερο υψόμετρο υπάρχουν βοσκοτόπια και σημεία όπου φυτρώνει η κεφαλληνιακή ελάτη (Abies cephalonica). Οι μεμονωμένες βελανιδιές είναι απομεινάρια των βελανιδοδασών που κάποτε κάλυπταν ολόκληρη την Ακαρνανία. Το πιο αντιπροσωπευτικό δάσος ήμερης βελανιδιάς (Quercus ithaburensis Decaisne subsp. macrolepis (Kotschy) Hedge & Yalt. Quercus aegilops L.) βρίσκεται στο Ξηρόμερο, στις νοτιοανατολικές απολήξεις των Ακαρνανικών ορέων. Η περιοχή είναι τοποθετημένη μεταξύ της λίμνης Οζερού, του ποταμού Αχελώου και των ακτών του Ιονίου, κοντά στον Αστακό. Ο πυρήνας της περιοχής του δάσους είναι μια γραμμή από λόφους άμεσα δυτικά και νότια της λίμνης Οζερού και λέγεται λόφοι Λιγοβίτσι – Μάνινα, οι οποίοι καλύπτουν 6000 εκτάρια.
Το πυκνό και πανάρχαιο δάσος της βαλανιδιάς δημιουργεί μια τοποθεσία που κυριαρχείται από τη βαλανιδιά, σε μια μοναδική μορφή στην Ελλάδα.

### Πανίδα

Τα πουλιά που ζουν στην περιοχή είναι ο Μικροτσικνιάς (5+ ζεύγη), το Όρνιο (30-40 ζεύγη, η μεγαλύτερη αποικία στην ηπειρωτική χώρα), ο Χρυσαετός (1-2 ζεύγη), ο Πετρίτης (2-4 ζεύγη), το Γελογλάρονο, ο Μπούφος Bubo bubo, η Λιοστριτσίδα και ο Γαϊδουροκεφαλάς. Τα Ακαρνανικά όρη συμπεριλαμβάνονται στις σημαντικές περιοχές για πουλιά της Ελλάδας αλλά προστατευονται ανεπαρκώς.

Τηλεπικοινωνίες
---------------

Είναι κομβικό κέντρο ανταπόκρισης τηλεπικοινωνιών στην Δυτική Ελλάδα. Οι κεραίες, βρίσκονται στην κορυφή «Περγαντί», σε υψόμετρο 1.435 μέτρων. Από τους αναμεταδότες αυτής της περιοχής καλύπτεται η περιοχή της Ακαρνανίας (Αγρίνιο και βορειότερα) οι νομοί, με κάποιες εξαιρέσεις, Πρέβεζας (με ξεχωριστό κέντρο εκπομπής για την περιοχή του δήμου Φαναρίου), Άρτας (με συμπληρωματικό κέντρο εκπομπής για την πόλη της Άρτας και τις γύρω περιοχές το «Κορφοβούνι»), Λευκάδας (με κάλυψη στο νότιο μέρος της Νήσου από το κέντρο εκπομπής «Αίνος» της Κεφαλλονιάς), η νότια Κέρκυρα, αρκετά ορεινά του νομού Ιωαννίνων, και μέρος του νομού Ευρυτανίας.

Τηλεοπτικά υπάρχουν αναμεταδότες, όλων των σταθμών: της ΕΡΤ, πανελλήνιας και περιφερειακής εμβέλειας της περιοχής (που μεταδίδονται μέσω της Digea), οι κρατικοί ραδιοφωνικοί σταθμοί και πολλά τοπικά μέσα. Μέχρι τις αρχές της δεκαετίας του 1990 από εκεί εξέπεμπε μόνο η τότε ΕΤ2 με μεγάλη ισχύ (Αναμεταδότης ισχύος 25KW ch 43) ενώ, η λήψη του πρώτου δημόσιου καναλιού γινόταν από τον Αίνο.

Παραπομπές
----------

1. ↑  «Νομαρχιακή Αυτοδιοίκηση Αιτωλοακαρνανίας, Ακαρνανικά όρη». Αρχειοθετήθηκε από το πρωτότυπο στις 19 Ιουλίου 2012. Ανακτήθηκε στις 19 Ιουλίου 2012.
2. ↑  Εθνικό Μετσόβιο Πολυτεχνείο, Φιλότης, Ακαρνανικά όρη[*νεκρός σύνδεσμος*]
3. ↑  Ορνιθολογική, Ακαρνανικά
4. ↑  Τσιακίρης, Ρουσόπουλος (2011). Η σηµασία του Μπούµιστου και των Ακαρνανικών στη διατήρηση τω

στη διατήρηση

των απειλούµενων αρπακτικών πουλιών

της Ελλάδας και της Ευρώπης
Η **λίρα** ήταν το νόμισμα της Γκάνας από το 1958 έως το 1965 οπότε και εφάρμοσε το δεκαδικό σύστημα στο νόμισμά της. Υποδιαιρούταν σε 20 σελίνια και κάθε σελίνι σε 12 πένες (1 λίρα = 240 πένες).

Ιστορία
-------

Μέχρι το 1958 το νόμισμα της Γκάνας ως αποικία της Βρετανικής Αυτοκρατορίας ήταν η λίρα της Βρετανικής Δυτικής Αφρικής. Στις 6 Μαρτίου 1957 ανεξαρτητοποιήθηκε και το 1958 υιοθέτησε την λίρα της Γκάνας με ισοτιμία 1/1 σε σχέση με τη λίρα της Βρετανικής Δυτικής Αφρικής. Το 1965 με την εφαρμογή του δεκαδικού συστήματος στο νόμισμα της, η λίρα της Γκάνας αντικαθίσταται με το  Σέντι με ισοτιμία 1 λίρα = 2,4 σέντι (δηλαδή 1 σέντι = 100 πένες) και παύει να υφίσταται πλέον ως νόμισμα.

Κέρματα
-------

Τα κέρματα εκδόθηκαν το 1958. Στην μια όψη τους απεικονιζόταν ο Κβάμε Νκρούμαχ ενώ στην άλλη ένα αστέρι. Τα κέρματα αυτά είχαν τις εξής ονομαστικές αξίες:

* ½ πένα
* 1 πένα
* 3 πένες
* 6 πένες
* 1 σελίνι
* 2 σελίνια

Τραπεζογραμμάτια
----------------

Το 1958 η Τράπεζα της Γκάνας (Bank Of Ghana) εξέδωσε χαρτονομίσματα με τις εξής ονομαστικές αξίες:

* 10 σελίνια
* 1 λίρα
* 5 λίρες

Τα χαρτονομίσματα της 1 και των 5 λιρών συνέχισαν να τυπώνονται έως το 1962 ενώ το χαρτονόμισμα των 10 σελινίων έως το 1963.

Πηγές
-----

* Krause, Chester L. and Clifford Mishler (1991). Standard Catalog of World Coins: 1801–1991 (18th ed. ed.). Krause Publications. ISBN 0873411501.
* Pick, Albert (1994). Standard Catalog of World Paper Money: General Issues. Colin R. Bruce II and Neil Shafer (editors) (7th ed.). Krause Publications. ISBN 0-87341-207-9.

* Τράπεζα της Γκάνα Αρχειοθετήθηκε 2011-04-02 στο Wayback Machine. Σύντομη ιστορία των νομισμάτων της Γκάνας.

Εξωτερικοί σύνδεσμοι
--------------------

* Κέρματα της λίρας της Γκάνα
* Χαρτονομίσματα της Λίρας της Γκάνας
Ο **Κλοντ-Ντενίς Ραφενέλ** (*Claude Denis Raffenel*, Vesoul, 1798 - Αθήνα, 27 Ιανουαρίου 1827) ήταν Γάλλος φιλέλληνας και ιστορικός.

Γεννήθηκε στη Vesoul (Haute-Saône). Έμεινε 4 χρόνια - 1818-1822 - στη Σμύρνη όπου υπηρέτησε στο Γαλλικό προξενείο, που τον τοποθέτησε σαν ακόλουθο. Στην ίδια πόλη συνεργάστηκε στην εφημερίδα *Le Spectateur oriental* που αρχικά τηρούσε φιλοτουρκική στάση. Εκεί, ο Ραφενέλ άρχισε να γράφει *L'Histoire des événements de la Grèce*. Ο πρώτος τόμος βγήκε το 1822 στο Παρίσι. Μόλις γύρισε στη Γαλλία, ζούσε συχνά στον Lafayette που τον διόρισε ιδιωτικό καθηγητή των εγγόνων του όταν ταξίδεψε στην Αμερική το 1824 και το 1825. Στον Lafayette, ο Ραφενέλ συνάντησε Γάλλους φιλέλληνες. Ταυτόχρονα, συνέχισε να γράφει τον 2ο και τον 3ο τόμο της *Histoire des événements de la Grèce* ( δηλαδή *Continuation de l'Histoire des événements de la Grèce* και *Histoire complète des événements de la Grèce*) που βγήκανε σχετικά το 1824 και το 1825. Το έργο του «*Ιστορικά Γεγονότα στην Ελλάδα*» («*L’Histoire Des Evenements De La Grece*» ή πιο ακριβώς *Histoire complète...*) όπου εξιστορούσε αναλυτικά τα μέχρι τότε συμβάντα και που εξέδωσε το 1825 αποτελεί την 2η έκδοση της *Histoire des événements*. Ακολούθως, το καλοκαίρι του 1826, πήγε στην Ελλάδα μέσω της Μασσαλίας. Κοντά στο Ναύπλιο έγινε μέλος του Τάγματος των Φιλελλήνων του Φαβιέρου, κι έπειτα, το Δεκέμβρη του 1826, συμμετείχε μαζί του στην ηρωϊκή εισβολή στην πολιορκούμενη Ακρόπολη των Αθηνών όπου φονεύθηκε στις 27/01/1827.

Παραπομπές
----------

1. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb103274942. Ανακτήθηκε στις 10  Οκτωβρίου 2015.
2. ↑  *NUKAT*. n2015083247.
3. ↑  (Πολωνικά) *MAK*. 9810667222705606.
4. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb103274942. Ανακτήθηκε στις 10  Οκτωβρίου 2015.
5. ↑  Martine, Breuillot (2021). *Claude-Denis Raffenel (1798-1827) et la révolution grecque*. Beaune: auteur-éditeur. ISBN 978-2-9576433-0-1.
6. ↑  Διονύσιος Κόκκινος, *Η Ελληνική Επανάστασις* (6τομο), έκδοση "*Μέλισσα*", τ. 4, σελ. 252
7. ↑  «Σταύρος Μαλαγκονιάρης: "*Οταν οι Αυστριακοί έκλεισαν τα σύνορα και στους Ελληνες*"». Αρχειοθετήθηκε από το πρωτότυπο στις 3 Νοεμβρίου 2016. Ανακτήθηκε στις 28 Δεκεμβρίου 2016.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 54495729
* **ΕΒΕ**: 155896
* **AA**: 92398
* **BiblioNet**: **126730**
* LCCN: no99036379
* ISNI: 0000 0001 2133 7567
* GND: 172324076
* SUDOC: 060450797
* BNF: cb103274942 (data)

 |

 |
Συντεταγμένες: 40°36′39″N 24°36′39″E﻿ / ﻿40.61083°N 24.61083°E﻿ / 40.61083; 24.61083

O **Ποτός** είναι ένα χωριό στο νησί της Θάσου, στην βόρεια Ελλάδα. Το χωριό βρίσκεται στο νότιο τμήμα του νησιού, στις ακτές του Θρακικού Πελάγους (το βορειότερο τμήμα του Αιγαίου). Ο Ποτός έχει 688 κατοίκους. Απέχει 42 χλμ NΔ από την πρωτεύουσα.

Το παραθαλάσσιο χωριό είναι ένα δημοφιλές τουριστικό θέρετρο κατά τη θερινή περίοδο, όπου ο τουρισμός παρέχει ένα μεγάλο ποσοστό του εισοδήματος, παράλληλα με την αλιεία και την εκμετάλλευση του μαρμάρου. Τα σύγχρονα καφέ μπαρ και εστιατόρια, τα εμπορικά καταστήματα, οι ξενοδοχειακές μονάδες συγκεντρώνουν πολυάριθμους έλληνες και ξένους παραθεριστές.

Συνέχεια του Ποτού είναι το Πευκάρι, τουριστικός οικισμός με όμορφη ακρογιαλιά. Η Ψιλή Άμμος είναι ένα μικρό χωριό, 5 χλμ μακριά από τον Ποτό. Αποτελείται κυρίως από τουριστικά καταλύματα καθώς η τοποθεσία είναι ιδανική για ξέγνοιαστες διακοπές. Η παραλία είναι αμμουδερή και τα νερά σμαραγδένια ενώ υπάρχει η δυνατότητα ενασχόλησης με πολλών ειδών θαλάσσια σπορ. Είναι οργανωμένη με ξαπλώστρες και ομπρέλες καθώς και παραθαλάσσια μαγαζιά όπου υπάρχουν όλα τα απαραίτητα.

Αθλητισμός
----------

Ο οικισμός διαθέτει γήπεδο ποδοσφαίρου, στο οποίο αγωνίζεται η τοπική ομάδα του ορεινού οικισμού, «Δόξα» Θεολόγου - Ποτού.

* Παραλία του ΠοτούΠαραλία του Ποτού
* Παραλία στο ΠευκάριΠαραλία στο Πευκάρι

Παραπομπές
----------

1. ↑  «Potos Beach, Thassos Beaches, Thassos Island Greece». *www.thassos-view.com*. Ανακτήθηκε στις 1 Σεπτεμβρίου 2016.
2. ↑  «Potos Information». *Go Thassos*. Ανακτήθηκε στις 1 Σεπτεμβρίου 2016.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ποτός Θάσου** |

* Επίσημη ιστοσελίδα δήμου Θάσου

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Θάσου |
| --- |
|  |
| Δημοτική ενότητα Θάσου | 
* Θάσος
* Αγιος Ανδρέας Πρίνου\*
* Άγιος Γεώργιος\*
* Αλυκή
* Αστρίς
* Γλυφάδα\*
* Θεολόγος
* Θυμωνιά
* Καλλιράχη
* Κάστρο
* Κοίνυρα
* Λεύκη
* Λιβάδι\*
* Λιμενάρια
* Μακρυάμμος
* Μαριές
* Μεγάλος Πρίνος
* Μικρός Πρίνος
* Νιστέρι
* Όρμος Πρίνου
* Παλαιοχώρι\*
* Παναγία
* Παράδεισος
* Παραλία Αστρίδος
* Ποταμιά
* Ποτός
* Πρίνος
* Ραχώνι
* Ρωσογκρεμός
* Σκάλα Καλλιράχης
* Σκάλα Μαριών
* Σκάλα Ραχωνίου
* Σκάλα Σωτήρος
* Σκίδια
* Σωτήρας
* Χρυσή Αμμουδιά
* Ψιλή Άμμος
 |
|  |
| Νησίδες | 
* Γραμβούσα\*
* Διαπόρι\*
* Θασοπούλα\*
* Κοίνυρα
* Παναγία\*
* Πέλαγος\*
* Φούρνοι\*
 |
|  |
| Μονές | 
* Μονή Αγίου Παντελεήμονος
* Μονή Αρχαγγέλου Μιχαήλ
* Μονή Κοιμήσεως Θεοτόκου
 |
|  |
| 
* Έδρα: Θάσος
* \*(Οικισμοί με μη μόνιμο πληθυσμό)
 |

 |
Το λαούτο του Πυθαγόρα
Το **λαούτο του Πυθαγόρα** είναι ένα αυτοομοειδές γεωμετρικό σχήμα που αποτελείται από μια ακολουθία πενταγράμμων.

Κατασκευές
----------

Το λαούτο μπορεί να προκύψει από μια ακολουθία πενταγράμμων. Τα κέντρα των πενταγράμμων βρίσκονται πάνω σε μια γραμμή και (με εξαίρεση το πρώτο και το μεγαλύτερο) το καθένα μοιράζεται δύο κορυφές με το επόμενο μεγαλύτερο στην ακολουθία .

Μια άλλη κατασκευή βασίζεται στο χρυσό τρίγωνο, ένα ισοσκελές τρίγωνο με γωνίες βάσης 72° και γωνία κορυφής 36°. Δύο μικρότερα αντίγραφα του ίδιου τριγώνου μπορούν να σχεδιαστούν μέσα στο συγκεκριμένο τρίγωνο, λαμβάνοντας τη βάση του τριγώνου ως μία από τις πλευρές τους. Οι δύο νέες ακμές αυτών των δύο μικρότερων τριγώνων, μαζί με τη βάση του αρχικού χρυσού τριγώνου, σχηματίζουν τρεις από τις πέντε ακμές του πολυγώνου. Προσθέτοντας ένα τμήμα μεταξύ των άκρων αυτών των δύο νέων ακμών κόβουμε ένα μικρότερο χρυσό τρίγωνο, εντός του οποίου η κατασκευή μπορεί να επαναληφθεί.

Ορισμένες πηγές προσθέτουν ένα άλλο πεντάγραμμο, χαραγμένο μέσα στο εσωτερικό πεντάγωνο του μεγαλύτερου πενταγράμμου του σχήματος. Τα άλλα πεντάγωνα του σχήματος δεν έχουν ένθετα πεντάγραμμα.

Ιδιότητες
---------

Το κυρτό κύτος του λαούτου είναι ένα σχήμα χαρταετού με τρεις γωνίες 108° και μία γωνία 36°. Τα μεγέθη δύο διαδοχικών πενταγράμμων στην ακολουθία βρίσκονται στη χρυσή τομή μεταξύ τους και πολλά άλλα παραδείγματα της χρυσής τομής εμφανίζονται στο λαούτο 
.

Ιστορία
-------

Το λαούτο πήρε το όνομά του από τον αρχαίο Έλληνα μαθηματικό Πυθαγόρα, αλλά η προέλευσή του δεν είναι ξεκάθαρη. Μια πρόωρη αναφορά στο λαούτο εντοπίζεται σε ένα βιβλίο του 1990 για τη χρυσή τομή από τους Μποουλς και Νιούμαν.

Δείτε επίσης
------------

* Αυτοομοιότητα
* Σύνολο Μάντελμπροτ
* Σύνολο Julia
* Οικοδομήσιμο Σύμπαν

Παραπομπές
----------

1. ↑  «The Dictionary of Mathematical Eponymy: The Lute of Pythagoras». *Flying Colours Maths* (στα Αγγλικά). 2 Μαΐου 2022. Ανακτήθηκε στις 25 Σεπτεμβρίου 2023.
2. 1 2  Gullberg, Jan (1997), *Mathematics: From the Birth of Numbers*, W. W. Norton & Company, σελ. 420, ISBN 9780393040029,  .
3. 1 2 3  Darling, David (2004), *The Universal Book of Mathematics: From Abracadabra to Zeno's Paradoxes*, John Wiley & Sons, σελ. 260, ISBN 9780471667001,  .
4. 1 2 3 4  Lamb, Evelyn (May 29, 2013), «Strumming the Lute of Pythagoras», *Scientific American*,  .
5. 1 2 3  Ellison, Elaine Krajenke (2008), «Create a Mathematical Banner Using the Lute, the Sacred Cut, and the Spidron», *Bridges Leeuwarden: Mathematics, Music, Art, Architecture, Culture*, σελ. 467–468, ISBN 9780966520194,  .
6. 1 2  Pickover, Clifford A. (2011), *A Passion for Mathematics: Numbers, Puzzles, Madness, Religion, and the Quest for Reality*, John Wiley & Sons, σελ. 331–332, ISBN 9781118046074,  .
7. ↑  Boles, Martha; Newman, Rochelle (1990), *The Golden Relationship: Universal patterns*, Pythagorean Press, σελ. 86–87, ISBN 9780961450434 .

|  |  |
| --- | --- |
| 

|  |
| --- |
| * Πύλη:Μαθηματικά
 |

 |
Η **Επιτροπή Ελλάδα 2021** είναι η ονομασία μιας επιτροπής με ρόλο να συντονίσει τις επετειακές εκδηλώσεις για τη συμπλήρωση των 200 ετών από την Επανάσταση του 1821.

Σύσταση
-------

Η ίδρυση της επιτροπής πραγματοποιήθηκε στις 7 Αυγούστου του 2019 και συστάθηκε σύμφωνα με το άρθρο 114 του Ν. 4622/2019, λίγο πριν συμπληρωθούν 200 χρόνια από την Ελληνική Επανάσταση του 1821. Σύμφωνα με το ιδρυτικό προεδρικό διάταγμα, υπάγεται στον πρωθυπουργό της Ελλάδας και έχει κοινή νομική υπόσταση προκειμένου να επιτευχθεί ο σκοπός της.

Διοικητικά όργανα της επιτροπής έχουν οριστεί η Ολομέλεια, ο Πρόεδρος και το Εκτελεστικό συμβούλιο.

Σκοπός
------

Πέρα από τη διοργάνωση και τον συντονισμό εκδηλώσεων προς τιμήν της Ελληνικής Επανάστασης, η Επιτροπή ανέλαβε να αναδείξει και να προαγάγει την συμβολική αυτή επέτειο ως γεγονός παγκοσμίου εμβέλειας. Έτσι, παραπλεύρως των δράσεων που έχει διοργανώσει η ίδια η Επιτροπή, πρόκειται να παρουσιαστούν προτάσεις από δήμους, πολιτιστικούς οργανισμούς και φορείς, εταιρείες, εκπαιδευτικά ιδρύματα, σχολεία και ιδιώτες.

Εκτός από τις δράσεις, η Επιτροπή έθεσε ως στόχο της να επανασυστήσει την Ελλάδα, από την έναρξη της σύγχρονης ιστορίας έως τη σημερινή εποχή, δηλαδή στην πορεία αυτών των 200 χρόνων.

Δράσεις
-------

Κάποιες από τις δράσεις που η Επιτροπή σκοπεύει να διοργανώσει είναι:

* Η δημιουργία διεθνούς φόρουμ με το όνομα «Η Ελλάδα το 2040».
* Η διοργάνωση εορτών το καλοκαίρι του 2021 σε όλες τις περιφέρειες της χώρας.
* Η ίδρυση του Ερευνητικού Ινστιτούτου για την Τεχνητή Νοημοσύνη.

Την δράση «Βαδίζοντας στα Αχνάρια του 1821» όπου 200 νέοι και νέες θα έχουν την ευκαιρία να ταξιδέψουν σε τόπους που θα συνδέονται με την Ελληνική Επανάσταση.

Παραπομπές
----------

1. ↑  ««Ελλάδα 2021»: Το έργο και οι προτάσεις της Επιτροπής». *Το Βήμα*. 1 Ιανουαρίου 2021. Ανακτήθηκε στις 4 Ιανουαρίου 2021.
2. ↑  «Συμμετοχή της Ένωσης Δικαστών και Εισαγγελέων στο Διεθνές Forum «Η ΕΛΛΑΔΑ ΤΟ 2040»». *Η Ναυτεμπορική*. 28 Ιανουαρίου 2021. Αρχειοθετήθηκε από το πρωτότυπο στις 28 Ιανουαρίου 2021. Ανακτήθηκε στις 24 Μαρτίου 2021.
3. ↑  «Η Τεχνητή Νοημοσύνη στο προσκήνιο». *in.gr*. 2 Ιανουαρίου 2021. Ανακτήθηκε στις 24 Μαρτίου 2021.

Εξωτερικοί σύνδεσμοι
--------------------

* Επίσημος ιστότοπος
Συντεταγμένες: 41°11′14″N 24°24′39″E﻿ / ﻿41.18722°N 24.41083°E﻿ / 41.18722; 24.41083

Η **Πλατανιά** είναι χωριό που ανήκει στον Νομό Δράμας και αποτελεί σήμερα ένα από τα τοπικά διαμερίσματα του Δήμου Παρανεστίου. Βρίσκεται 25 χιλιόμετρα ανατολικά της Δράμας προς Ξάνθη. Σύμφωνα με την απογραφή του 2011, έχει πληθυσμό 686 κατοίκων. Η τούρκικη ονομασία του χωριού ήταν "Κιουζλούκιοϊ" - που στα ελληνικά σημαίνει χωριό ανήλιαγο- και αντικαταστάθηκε το 1928 από την Ελληνική Κυβέρνηση με το όνομα Πλατανιά,γιατί ο τότε γραμματέας της κοινότητας Γιώργος Κουσίδης καταγόταν από τα Πλάτανα της Τραπεζούντας.

Ιστορία
-------

Στα τέλη του 19ου αιώνα η Πλατανιά ήταν χωριό στο καζά της Δράμας της Οθωμανικής Αυτοκρατορίας. Σύμφωνα με τις στατιστικές του Βασίλη Καντσόφ («Μακεδονία, Εθνογραφία και Στατιστική») μέχρι το 1900, η Πλατανιά είχε 900 κατοίκους, όλοι Τούρκοι. Μετά τον Δεύτερο Βαλκανικό πόλεμο προσαρτήθηκε στην Ελλάδα.
Πριν φτάσουν οι πρόσφυγες το 1922-1924, οι Έλληνες κάτοικοι του χωριού ήταν Ηπειρώτες που ήρθαν στο Κιουζλούκιοϊ, πριν και μετά την απελευθέρωση της Δράμας το 1913.
Οι πρώτοι πρόσφυγες έφτασαν στην Πλατανιά το 1922 και ήταν οι ταλαιπωρημένοι από κακουχίες Μικρασιάτες. Μετά την ανταλλαγή των πληθυσμών το 1923, όλοι οι Τούρκοι έφυγαν στην Τουρκία με όλα τα υπάρχοντά τους φορτωμένα σε κάρα και Έλληνες πρόσφυγες εγκαταστάθηκαν στο χωριό. Ενάμισι-δύο χρόνια αγότερα, έφτασαν στην Πλατανιά οι Πόντιοι και οι Θρακιώτες. 
Το 1928 το χωριό μετονομάστηκε σε Πλατανιά. Μέχρι τότε το χωριό ήταν απόλυτα προσφυγικό με 238 οικογένειες και συνολικά 1.010 άτομα.

Παραπομπές
----------

1. ↑   Καλαϊτζίδης, Κώστας Νικ. *"Πλατανιά Δράμας, 1922-2006"*.
2. ↑  Кънчов, Васил. «Драмска Каза». *Македония. Етнография и статистика*. София: Българско книжовно дружество в София. σελ. 199.
3. ↑   Καλαϊτζίδης, Κώστας Νικ. *"Πλατανιά Δράμας,1922-2006"*.
4. ↑  «Κατάλογος των προσφυγικών συνοικισμών της Μακεδονίας σύμφωνα με τα στοιχεία της Επιτροπής Αποκαταστάσεως Προσφύγων (ΕΑΠ) έτος 1928». Αρχειοθετήθηκε από το πρωτότυπο στις 30 Ιουνίου 2012. Ανακτήθηκε στις 30 Ιουνίου 2012.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Παρανεστίου |
| --- |
|  |
| Δημοτική ενότητα Νικηφόρου | 
* Αδριανή
* Άνω Πυξάρι
* Γύρος
* Δρυμότοπος
* Θαμνωτό
* Μαρμαριά
* Μαυροκορδάτος
* Μικρολιβάδι
* Νικηφόρος
* Παλιάμπελα
* Πελεκητή
* Πλατανιά
* Πλατανόβρυση
* Πρινόλοφος
* Πτελέα
* Τείχος
* Τερψιθέα
* Υψηλή Ράχη
* Υψηλόκαστρο
* Χαμοκέρασα
 |
|  |
| Δημοτική ενότητα Παρανεστίου | 
* Αηδονόκαστρο
* Διπόταμα
* Θόλος
* Καπνόφυτο
* Καρποφόρο
* Κάτω Θόλος
* Κρήνη
* Μεσοχώρι
* Ξάγναντο
* Παρανέστι
* Περίβλεπτο
* Πολυνέρι
* Πολύσυκο
* Πρασινάδα
* Σίλλη\*
* Στέρνα
* Τέμενος
 |
|  |
| 
* Έδρα: Παρανέστι
* \*(Οικισμοί με μη μόνιμο πληθυσμό)
 |

 |


[[Κατηγορία:Δήμος Παρανεστίου]
*Birkenia elegans*
Το ***Birkenia*** είναι ένα γένος των εξαφανισμένων ανάσπιδων ψαριών από τα στρώματα της Μέσης Σιλούριας της Βόρειας Ευρώπης, και της Μέσης Σιλούριας με ενδεχομένως πρώιμα στρώματα της Δεβόνιας περιόδου του Αρκτικού Καναδά.

Απολίθωμα και το μοντέλο του *B. elegans*
Άθικτα απολιθωμένα δείγματα του *B. elegans* δείχνουν ότι τα ενήλικα ζώα έφθασαν σε μήκος έως και τα 10 εκατοστά (3,9 ίντσες), και ήταν ενεργοί κολυμβητής. Εκτός από τα ολόκληρα δείγματα και την κλίμακα μικροαπολιθωμάτων του *B. elegans*, τα οποία βρίσκονται στη Μεγάλη Βρετανία και στη Σκανδιναβία, οι κλίμακες ενός δεύτερου είδους, του *B. robusta*, βρίσκονται στα στρώματα τις Ύστερη Σιλούριας της Σκανδιναβίας και της Εσθονίας. Οι κλίμακες του *B. robusta* διαφέρουν από εκείνες του *B. elegans* από το γεγονός ότι, όπως υποδηλώνει το συγκεκριμένο επίθετο, οι κλίμακες του πρώτου είδους έχουν πιο έντονες αναλογίες από εκείνες του τελευταίου.

Παραπομπές
----------

1. 1 2  Blom, Henning, T. Märss, and C. G. Miller. "Silurian and earliest Devonian birkeniid anaspids from the Northern Hemisphere." Earth and Environmental Science Transactions of the Royal Society of Edinburgh 92.03 (2001): 263-323.
2. ↑  Dineley, David L. & Metcalf, S. J. (1999). *Fossil fishes of Great Britain (Volume 16 of Geological conservation review series)*. Joint Nature Conservation Committee. σελίδες 38, 46 (675). ISBN 9781861074706.
Η **απεργιακή κινητοποίηση στην Χαλυβουργίας Ελλάδας** στον **Ασπρόπυργο** έλαβε χώρα από τις 1 Νοεμβρίου 2011 έως τις 28 Ιουλίου 2012.

Μετά από ζημιές περίπου 50 εκατομμυρίων ευρώ τα τελευταία τρία χρόνια, η διοίκηση της επιχείρησης ζήτησε από τους εργαζόμενους να δουλεύουν εκ περιτροπής πεντάωρη απασχόληση και στα δύο εργοστάσια της Ελληνικής Χαλυβουργίας , στον Βόλο και τον Ασπρόπυργο.

Το εργοστάσιο στο Βόλο το δέχτηκε ενώ το εργοστάσιο του Ασπροπύργου το απέρριψε και ξεκίνησε έτσι την 1η Νοεμβρίου του 2011 απεργιακές κινητοποιήσεις. Οι κινητοποιήσεις αυτές κράτησαν περίπου 9 μήνες.

Εργαζόμενοι από όλα τα εργοστάσια της χώρας ήρθαν για συμπαράσταση στους απεργούς χαλυβουργούς στο διάστημα της απεργίας.

Η απεργία τελείωσε στις 28 Ιουλίου του 2012, μετά από συνέλευση των εργαζομένων στο εργατικό κέντρο Ελευσίνας. Το σωματείο εισηγήθηκε τη συνέχιση του αγώνα του με άλλες μορφές. Λίγες μέρες νωρίτερα προηγήθηκε επέμβαση των ΜΑΤ στο χώρο της απεργίας, λόγω του γεγονότος ότι η απεργία είχε κριθεί παράνομη τον Ιούνιο του 2012. Δυο χρόνια αργότερα η παραγωγική δραστηριότητα του εργοστασίου του Ασπροπύργου μεταφέρθηκε στο εργοστάσιο του Βόλου.

Πρόκειται για μία από τις μεγαλύτερες σε διάρκεια απεργίες που έγιναν ποτέ στην ιστορία του εργατικού κινήματος της Ελλάδας και το 2014 κυκλοφόρησε ντοκιμαντέρ για την απεργία.

Παραπομπές
----------

1. ↑  «Ολη η αλήθεια για την απεργία στη Χαλυβουργία Ελλάδας | ΕΛΛΑΔΑ | iefimerida.gr». *iefimerida.gr*. 2012-07-21.. Ανακτήθηκε στις 2021-11-23.
Αοιδός και Διάστημα. Αλληγορία του καλλιτέχνη Μιχαήλ Κούρουσιν
Ο **αοιδός**  (< ᾄδω/ἀείδω > ἀοιδή, ᾠδὴ = τραγουδώ, τραγούδι) στην Αρχαία Ελλάδα ήταν επικός ποιητής που αυτοσχεδίαζε,συνέθετε αλλά και τραγουδούσε επικά ποιήματα. Αυτοσχεδίαζαν προφορικά βοηθούμενοι από τη Μούσα, που υποτίθεται πως αυτή τους απάγγελε τα θέματα που επέλεγαν να τραγουδήσουν. Στο έπος *Οδύσσεια* του Ομήρου ο αοιδός εμφανίζεται σαν πρόσωπο σεβαστό, στο παλάτι του βασιλιά Μενέλαου να τραγουδάει με τη συνοδεία κιθάρας/φόρμιγγας και στην Ιλιάδα σαν μοιρολογητής. Επώνυμοι αοιδοί της *Οδύσσειας* ήταν ο Φήμιος και ο Δημόδοκος. Συμμετείχαν σε λαϊκά πανηγύρια, συμπόσια αρχόντων, εορταστικές εκδηλώσεις της κοινότητας, δημόσιους αγώνες κλπ και έτερπαν τους ακροατές ψάλλοντας ή απαγγέλοντας τα επικά αυτά ποιήματα. Σύντομα έγιναν επαγγελματίες περιζήτητοι και το κάθε ανάκτορο ήθελε να έχει τον αοιδό του. Η αλήθεια είναι ότι οι αοιδοί μπορούσαν να αυτοσχεδιάζουν γιατί, εκτός από το ταλέντο που σίγουρα διέθεταν, εκπαιδεύονταν για το έργο τους, οι νεότεροι από τους παλαιότερους, γονείς ή δασκάλους.

Είχαν στη διάθεσή τους ένα «ρεπερτόριο» θρύλων και μοτίβων, μεταβιβασμένα από γενιά σε γενιά, το οποίο μπορούσαν να προσαρμόσουν με παραλλαγές και αυτοσχεδιασμούς κατά περίπτωση.

Δείτε επίσης
------------

* Ραψωδός

Παραπομπές
----------

1. ↑  Ban'kowski, Lev, επιμ. (1986). *...And a star speaks to a star*. Περμ: Perm book publisher. σελ. 1.
2. ↑  Νεώτερο Εγκυκλοπαιδικό Λεξικό Ήλιος. σελίδες τόμος 3 , σελίδα 170.  Missing or empty `|title=` (βοήθεια)
3. ↑  «αοιδός». Πύλη για την Ελληνική γλώσσα.
4. ↑  «πᾶσι γὰρ ἀνθρώποισιν ἐπιχθονίοισιν ἀοιδοὶ τιμῆς ἔμμοροί εἰσι καὶ αἰδοῦς», Οδύσσεια/θ 479-480
5. ↑  «μετὰ δέ σφιν ἐμέλπετο θεῖος ἀοιδὸς φορμίζων», Οδύσσεια/δ 17
6. ↑  «παρὰ δ' εἷσαν ἀοιδοὺς θρήνων ἐξάρχους», Ιλιάς/Ω 720
7. ↑  Διαδραστικά Σχολικά Βιβλία A΄. BAΣIΚΑ ΘEMATA THΣ EΠIKHΣ ΠOIHΣHΣ KAI, EIΔIKOTEPA, THΣ OΔYΣΣEIAΣ

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **αοιδός**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αοιδός** |
Οι **Beastie Boys** ήταν αμερικανικό συγκρότημα hip hop από τη Μηχανιωνα, που σχηματίστηκε το 1981. Για την πλειοψηφία της καριέρας τους, η ομάδα αποτελούταν από τους Βαγγελη Ντάιαμοντ "Mike D" (φωνητικά, τύμπανα), Μενιος "MCA" Yauch ) και Adam "Ad-Rock" Horovitz (φωνητικά, κιθάρα).

Αρχικά σχηματίστηκαν ως τετραμελής hardcore punk μπάντα, οι Young Aborigines, το 1978 από τους Diamond (φωνητικά), Τζον Μπέρι (κιθάρα), Yauch (μπάσο) και Kate Schellenbach (τύμπανα), η μπάντα εμφανίστηκε στην κασέτα συλλογής New York Thrash, πριν καταγράψουν το πρώτο τους EP με τίτλο Polly Wog Stew το 1982. Ο Μπέρι έφυγε σύντομα στη συνέχεια και αντικαταστάθηκε από τον Χόροβιτς. Μετά την επίτευξη μέτριας τοπικής επιτυχίας με το πειραματικό hip hop 12 ιντσών "Cooky Puss" το 1983, ο Schellenbach εγκατέλειψε το συγκρότημα και οι Beastie Boys έκαναν μια πλήρη μετάβαση στο hip hop, απελευθερώνοντας μια σειρά επιτυχημένων singles. Έκαναν περιοδεία με τη Μαντόνα το 1985 και ένα χρόνο αργότερα κυκλοφόρησαν το ντεμπούτο άλμπουμ τους Licensed to Ill. Ο όμιλος πώλησε 26 εκατομμύρια άλμπουμ στις Ηνωμένες Πολιτείες και 50 εκατομμύρια άλμπουμ παγκοσμίως, κάνοντας τους, σύμφωνα με το Billboard, το μεγαλύτερο ραπ συγκρότημα από τότε που το περιοδικό άρχισε να καταγράφει στοιχεία πωλήσεων το 1991. 

Με επτά πλατινένια ή καλύτερα άλμπουμ από το 1986 έως το 2004, οι Beastie Boys ήταν μια από τις πιο μακροχρόνιες hip hop μπάντες παγκοσμίως. Το 2009, κυκλοφόρησαν ψηφιακά επανεγγραφημένες πολυτελείς εκδόσεις των δίσκων τους Paul's Boutique, Check Your Head, Ill Communication και Hello Nasty. Το όγδοο άλμπουμ τους, το Hot Part Committee Committee Part 2, κυκλοφόρησε το 2011  και έλαβε θετικές κριτικές.  Εισήχθησαν στο Rock and Roll Hall of Fame τον Απρίλιο του 2012, "μόλις η τρίτη ομάδα ραπ που μπήκε στo Rock and Roll Hall of Fame, μετά τους Run-DMC (2009), τον Grandmaster Flash και τους Furious Five (2007)."  Τον ακόλουθο μήνα, ο MCA πέθανε από καρκίνο του παρωτιδικού σιελογόνου αδένα. Τον Ιούνιο του 2014, ο Mike D επιβεβαίωσε ότι αυτός και η Ad-Rock δεν θα συνεχίσουν τα Beastie Boys, από σεβασμό απέναντι στον MCA.

Παραπομπές
----------

1. ↑  «Beastie Boys Blazed Billboard Chart History». *Billboard*.. Ανακτήθηκε στις 2017-05-10.
2. ↑  «Obituary: Adam 'MCA' Yauch» (στα αγγλικά). *BBC News*. 2012-05-04.. Ανακτήθηκε στις 2017-05-10.
3. ↑  Grischow, Chad (16 Μαρτίου 2011). «Beastie Boys Announce Hot Sauce Committee Release Date». *IGN* (στα Αγγλικά). Ανακτήθηκε στις 10 Μαΐου 2017.
4. ↑   *Hot Sauce Committee, Pt. 2 by Beastie Boys*, ανακτήθηκε στις 2017-05-10
5. ↑  Hogan, Mike (2012-05-04). «Beastie Boys Rock & Roll Hall Of Fame: Watch Exclusive Clips From Induction Ceremony (VIDEO)» (στα αγγλικά). *Huffington Post*.. Ανακτήθηκε στις 2017-05-10.
6. ↑  «Adam Yauch Of Beastie Boys Dead At 47» (στα αγγλικά). *MTV News*.. Ανακτήθηκε στις 2017-05-10.
Το **Σπήλαιο του Αγίου Γάλακτος** βρίσκεται στη Χίο. Είναι ένα από τα δύο επισκέψιμα σπήλαια του νησιού.

Ο θρύλος λέει ότι κάποιος Βασιλιάς του Βυζαντίου εξόρισε τη λεπρή κόρη στη Βόρειο-Δυτική Χίο. Η άρρωστη έφτασε σε μια σπηλιά όπου βρήκε καταφύγιο και μια μαυροφόρα η οποία ανέλαβε τη φροντίδα της. Μετά από τρία χρόνια ο Βασιλιάς μετάνιωσε για την πράξη του και έστειλε καράβι να τη φέρει πίσω όπως κι αν είναι. Οι απεσταλμένοι του Βασιλιά τη βρήκαν θεραπευμένη με φάρμακο το νερό που έσταζε από τη σπηλιά. Ο Βασιλιάς τότε διάλεξε μια τοποθεσία κοντά στο χωριό για να χτίσει την εκκλησιά που έταξε. Οι εργάτες όμως έβρισκαν κάθε πρωί τα εργαλεία τους έξω από τη σπηλιά. Έτσι η εκκλησία χτίστηκε έξω από αυτή γιατί θεωρήθηκε θέλημα Θεού και η περιοχή πήρε το συμβολικό όνομα "Άγιο Γάλας". Το ίδιο όνομα με τον καιρό πήρε και το χωριό που πριν ονομαζόταν "Άγιος Θαλελαίος".

Η Αγιογαλούσαινα χτίστηκε το 13ο-14ο αιώνα στην είσοδο του μεσαίου από τα 3 σπήλαια που είναι διανοιγμένα το ένα κάτω από το άλλο. 
Το σπήλαιο εξερευνήθηκε και χαρτογραφήθηκε από την Άννα Πετροχείλου μαζί με το ζεύγος Γκουρβέλου το 1969 κατόπιν προσκλήσεως της Περιηγητικής Λέσχης Χίου.

Μορφολογικά, είναι ένας επιμήκης διάδρομος συνολικού μήκους 220 μ. που σχηματίζει μαιάνδρους ενώ τοπικά διευρύνεται δημιουργώντας ευρύχωρες αίθουσες και δαιδαλώδη σύνολα θαλάμων. Η υγρασία και η σταγονορροή είναι έντονες αλλά η θερμοκρασία μεταβάλλεται. Τον Απρίλιο μετρήθηκε στους 12,5ο C το Μάιο στους 14,5ο C ενώ το Σεπτέμβριο στους 17,5ο C.

Εξωτερικοί σύνδεσμοι
--------------------

* ShowCaves.gr:Σπήλαιο Αγίου Γάλακτος Αρχειοθετήθηκε 2009-06-28 στο Wayback Machine.
Το **.edu** είναι ένας υποστηριζόμενος τομέας ανώτερου επιπέδου (sTLD) στο σύστημα ονομάτων του Διαδικτύου. Από το 2001, οι νέοι καταχωριζόμενοι στον τομέα απαιτείται να είναι ιδρύματα τριτοβάθμιας εκπαίδευσης συσχετιζόμενα με τις ΗΠΑ.

Ιστορία
-------

Ο τομέας .edu τέθηκε σε εφαρμογή τον Απρίλιο του 1985. Έξι πανεπιστήμια ήταν οι αρχικοί καταχωρισθέντες. 

Μέχρι το 2001, η Network Solutions λειτουργούσε ως καταχωρίζων για τον τομέα .edu βάσει συμφωνίας με το Υπουργείο Εμπορίου των ΗΠΑ. Η καταχώριση του τομέα έγινε χωρίς κόστος για τα εκπαιδευτικά ιδρύματα. Το 2001, το Τμήμα Εμπορίου συνήψε πενταετή συμφωνία με την Educause, καθιστώντας την οργάνωση αυτή τον καταχωρίζοντα φορέα για τον τομέα .edu. Η συμφωνία με την Educause παρατάθηκε για μια επιπλέον πενταετή περίοδο το 2006. την εποχή εκείνη, η Educause εξουσιοδοτήθηκε να αρχίσει να χρεώνει διαχειριστικές αμοιβές στους καταχωριζόμενους.

Παραπομπές
----------

1. ↑  «IANA — .edu Domain Delegation Data». *www.iana.org*. Ανακτήθηκε στις 28 Νοεμβρίου 2020.
Ο **Κωνσταντίνος Βάθης** για τους κοντινούς **Ντίνος** (14 Φεβρουαρίου 1985 - ) είναι Έλληνας διεθνής καλαθοσφαιριστής. Αγωνίζεται στη θέση του σμολ φόργουορντ, αν και τα σωματικά του προσόντα τον καθιστούν ικανό να αγωνίζεται απο τη θέση 1 εως και τη θέση του πάουερ φόργουορντ.

Βιογραφία
---------

Ο Βάθης γεννήθηκε στη Αθήνα και ήρθε απο μικρός στη Θεσσαλονίκη. Ξεκίνησε να ασχολείται με την καλαθοσφαίριση στα τμήματα υποδομής του Αίαντα Ευόσμου και συνέχισε στον ΑΟ Σταυρούπολης. Έφτασε μέχρι την πρώτη ομάδα και σε ηλικία 16 ετών υπέγραψε κλειστό επαγγελματικό συμβόλαιο με τον ΠΑΟΚ (διοίκηση Οικονομίδη) διάρκειας 5 ετών (2001-2003).

Η διοίκηση Πανελούδη αναπροσάρμοσε το συμβόλαιο μονομερώς και έτσι ο παίκτης συνέχισε την καριέρα του στον Ηρακλή για δύο χρονιές (2003-2005) όπου κατέλαβε την τρίτη θέση στο ελληνικό πρωτάθλημα. Την επόμενη χρονιά (2005-2006) συνεχίζει στον ΚΑΟΔ οπου δίνει λύσεις τόσο επιθετικά όσο και αμυντικά. Οι Δραμινοί θέλουν να τον κρατήσουν για ακόμα μια χρονιά αλλά οι οικονομικές διαφορές είναι μεγάλες. Έτσι επόμενοι σταθμοί για τον Βάθη είναι το ICBS (Α2) 2006-2007, ο Μακεδονικός (Α1) 2007-2008 και Απόλλων Πατρών 2008-2009. Έκτοτε ο παίκτης αποσύρθηκε.

Επίσης αποτελούσε βασικό στέλεχος της εθνικής παίδων και εφήβων. Είχε 2 πανελλήνια πρωταθλήματα (ΠΑΟΚ έφηβοι, Αριστοτέλειο Κολέγιο).

Παραπομπές
----------